| ***Администрация на Mинистерския съвет*** | **Наръчник за изпълнение на Програма „Техническа помощ”** | ***Приложение III-T03-1*** |
| --- | --- | --- |
| ***Дирекция***  ***„Добро управление”*** | **МЕТОДОЛОГИЯ ЗА ФОРМИРАНЕ НА ИЗВАДКА ОТ ПРОЕКТИ/БЮДЖЕТНИ ЛИНИИ, ПОДЛЕЖАЩИ НА ПРОВЕРКА НА МЯСТО** | |
| Вариант на документа: 1 | *Одобрен от: Ръководителя на Управляващия орган на Програма „Техническа помощ”* | Дата: 11.08.2023 г. |

**МЕТОДОЛОГИЯ ЗА ФОРМИРАНЕ НА ИЗВАДКА ОТ ПРОЕКТИ/БЮДЖЕТНИ ЛИНИИ, ПОДЛЕЖАЩИ НА ПРОВЕРКА НА МЯСТО**

**Цел на методологията:** Да се определят критериите и процедурите за формиране на извадки при планирането на проверките на място на проекти/бюджетни линии, съфинансирани по Програма „Техническа помощ“ (ПТП), за целите на изготвянето на годишен план за проверки на място.

1. **Правно основание и приложими изисквания**

УО на ОПДУ извършва проверки на място при бенефициенти/партньори, включително на мястото на изпълнение на проекта, на извадков принцип, на база на настоящата методология, основана на оценка на риска, допълнена със случайна извадка, съгласно чл. 20, ал. 1 от Наредба № Н-5 от 29 декември 2022 г.[[1]](#footnote-1) за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите във връзка с чл. 74, параграф 2, алинея 2 от Регламент (ЕС) 2021/1060[[2]](#footnote-2) и чл. 62, ал. 3 от Закона за управление на средствата от Европейските фондове при споделено управление (ЗУСЕФСУ). Извършват се и проверки на място за установяване спазването на правилото за дълготрайност на операциите по смисъла на чл. 65 от Регламент (ЕС) 2021/1060.

1. **Методика за оценка на риска при планиране на проверки на място**

Началникът на отдел „Мониторинг и верификация“ (МВ) инициира прилагането на процедурата за оценка на риска по проекти/бюджетни линии и определя служителите, които ще извършат анализа на риска и изготвянето/актуализирането на годишния план за проверки на място.

Проектите/бюджетните линии, по които са разработени нови и/или е надградена функционалността на съществуващи информационни системи или регистри, се включват задължително в плана, ако срокът за изпълнението им изтича в интервала от 1 ноември на текущата година до 31 октомври на следващата (за която се отнася планът). Тези проекти не се включват в популациите за оценка на риска и за избор на случайна извадка.

Проверките на място (извън задължителните за включване в плана, споменати в предходния параграф) се планират въз основа на извадка, основана на оценка на риска, допълнена със случайна извадка, от съвкупността от проектите/бюджетните линии в процес на изпълнение през годината, за която се извършва планирането. След определяне на броя на проверките на място на оценените като рискови проекти/бюджетни линии въз основа на оценката на риска, на случаен принцип се избират за проверка проекти/бюджетни линии, оценени като не рискови, като броят им е 1/3 от рисковите проекти/бюджетни линии.

Отговорните служители МВ (оценителите) извършват оценката на риска на базата на двуфакторен модел:

* **Оценка** за настъпване на риска;
* **Тегло/въздействие** (последици от проявата) на събитието в случай на настъпване на риска.

Рисковите фактори, отразяващи основните сфери на риск за проектите/бюджетните линии, финансирани по ОПДУ са:

1. Бюджет на проекта/бюджетната линия (в лева)
2. Сложност на проекта/бюджетната линия – дейности
3. Сложност на проекта/бюджетна линия – партньорство и/или целеви групи
4. Опит на бенефициента
5. Предвидени обществени поръчки/избор на изпълнители[[3]](#footnote-3)
6. Промени при бенефициента/партньора
7. Грешки, пропуски, нередности, индикатори за измама
8. Изпълнение на графика
9. Статус на обществените поръчки3
10. Държавни помощи
11. Рисков профил на проекта/бюджетната линия в ARACHNE
12. Рисков профил на бенефициента в ARACHNE

За проектите, по които БФП се предоставя под формата на единна ставка по чл. 56, параграф 1 от Регламент (ЕС) 2021/1060, рисковите фактори „Предвидени обществени поръчки/избор на изпълнители“ и „Статус на обществените поръчки“ не се прилагат.

Отговорните служители МВ правят преглед на списъка на рисковите фактори, които ще бъдат оценявани при риск анализа на проектите/бюджетните линии, като го допълват и актуализират при необходимост.

Оценителите определят тегло/въздействие на събитието за всеки рисков фактор в случай на настъпване на риска по следната скала:

Теглото/въздействието за всеки рисков фактор е определено съобразно следната скала:

|  |  |
| --- | --- |
| **Тегло/въздействие/последици от проявата** | **Рейтинг** |
| Незначителни | 1 |
| Под средно значение | 2 |
| Средно значение/значими | 3 |
| Високо значение/много значими | 4 |
| Изключително значение/изключително значими (риск от неизпълнение на проекта) | 5 |

Оценителите извършват индивидуална оценка на ниво проект/бюджетна линия, като попълват Индивидуален оценъчен лист за всеки от тях (Приложение III-T03-2 към Процедура № III-03), в който посочват оценка за всеки фактор от 1 до 5 (оценка 1 се дава при най-нисък риск, а оценка 5 – при най-висок), както следва:

1. **Бюджет на проекта/бюджетната линия (в лева)**

|  |  |
| --- | --- |
| Над 1 000 000 | **5** |
| 600 000 – 999 999 | **4** |
| 250 000 – 599 999 | **3** |
| 40 000 – 249 999 | **2** |
| по-малко или равно на 39 999 | **1** |

Проектите/бюджетните линии с по-голям бюджет са обикновено свързани с по-сложно управление и отчитане. Отделно размерът на бюджета на проекта/бюджетната линия е от съществено значение за евентуалните щети при реализация на друг рисков фактор.

1. **Сложност на проекта/бюджетната линия – дейности**

|  |  |
| --- | --- |
| Голям брой разнородни дейности | **5** |
| Няколко разнородни, но последователни по характер и взаимосвързани дейности | **4** |
| Няколко разнородни дейности | **3** |
| Голям брой еднородни дейности | **2** |
| Една или повече еднородни дейности | **1** |

Сложността на проекта като заложени дейности е свързана с трудностите, които биха могли да възникнат при изпълнението.

1. **Сложност на проекта/бюджетната линия – партньорство и/или целеви групи**

|  |  |
| --- | --- |
| Има повече от един партньор и/или целева група извън администрацията на бенефициента/партньора | **5** |
| Има един партньор и целева група извън администрацията на бенефициента/партньора | **4** |
| Има един партньор или целева група извън администрацията на бенефициента/  партньора | **3** |
| Има един партньор и целева група в рамките на администрацията на на бенефициента/партньора | **2** |
| Няма партньори и целева група извън администрацията на бенефициента/партньора | **1** |

Допълнителна характеристика на сложността на проекта е наличието на партньори по проекта, както и естеството на целевата група по отношение на администрацията на бенефициента и партньора.

1. **Опит на бенефициента**

|  |  |
| --- | --- |
| Отсъствие на опит в управлението/изпълнението на проекти (независимо от източника на финансиране и естеството на проекта) | **5** |
| Отсъствие на опит в управлението/изпълнението на проекти, съфинансирани със средства на ЕС, но наличие на опит по други проекти, независимо от естеството на проекта | **4** |
| Отсъствие на опит в управлението/изпълнението на проекти, съфинансирани със средства на ЕС, но наличие на опит по други проекти със сходен характер | **3** |
| Наличие на опит в управлението/изпълнението на проекти, съфинансирани със средства на ЕС през програмен период 2014-2020 г., различни от посочените в категорията по-долу | **2** |
| Наличие на опит в управлението/изпълнението на проекти/бюджетни линии по по приоритетните оси за техническа помощ по ОПДУ и ПТП или на проекти по ОПДУ  и ПТП със сходен обхват и естество на проектните дейности | **1** |

Опитът на бенефициента в управлението/изпълнението на проекти предполага наличието на капацитет, свързан с организационен и човешки ресурс и умения за планиране, координиране, контрол и мониторинг на изпълнението, както и познаване на правилата, процедурите, изискванията и ограниченията в проектния цикъл.

1. **Предвидени обществени поръчки/избор на изпълнители**

|  |  |
| --- | --- |
| По проекта/бюджетната линия са планирани:   * Четири или повече процедури на стойност над прага за “събиране на оферти с обява или покана до определени лица“ и поне две от тези процедури са над стойностния праг съответно по чл. 20, ал. 1, т. 1 от ЗОП * Пет или повече процедури на стойност над прага за “събиране на оферти с обява или покана до определени лица“ и поне една от тези процедури е над стойностния праг съответно по чл. 20, ал. 1, т. 1 от ЗОП * Шест или повече процедури на стойност над прага за “събиране на оферти с обява или покана до определени лица“ по чл. 20, ал. 3 от ЗОП * Една или повече процедури над прага за “събиране на оферти с обява или покана до определени лица“, с които се възлагат ИКТ дейности\* | **5** |
| По проекта/бюджетната линия са планирани:   * До четири процедури на стойност над прага за „събиране на оферти с обява или покана до определени лица“ и поне една от тези процедури е над стойностния праг съответно по чл. 20, ал. 1, т. 1 от ЗОП * Четири или пет процедури на стойност над прага за „събиране на оферти с обява или покана до определени лица“ по ЗОП * Поне две процедури над стойностния праг по чл. 20, ал. 1, т. 1 от ЗОП \* | **4** |
| По проекта/бюджетната линия са планирани:   * Две или три процедури на стойност над прага за „събиране на оферти с обява или покана до определени лица“ по ЗОП * Поне една процедура над стойностния праг чл. 20, ал. 1, т. 1 от ЗОП\* | **3** |
| По проекта/бюджетната линия са планирани:   * Една процедура на стойност над прага за „събиране на оферти с обява или покана до определени лица“ по ЗОП * Сключването на три или повече договора посредством „събиране на оферти с обява или покана до определени лица“ по ЗОП\* | **2** |
| По проекта/бюджетната линия:   * планирано е само директно възлагане * планирано е сключването на не повече от два договора посредством „събиране на оферти с обява или покана до определени лица“ по ЗОП\* | **1** |

\**Достатъчно е да се установи наличието на едно от изброените условия*

Наличието на обществени поръчки и особено такива над праговете, предвидени в чл. 20, ал. 1, т. 1 и чл. 20, ал. 3 от ЗОП, както и поръчки за възлагане на ИКТ дейности, предпоставя риск за навременното изпълнение на проекта/бюджетната линия. Последното е изведено от натрупаната до момента практика, която сочи, че именно обществените поръчки лежат в основата на забавяния по проектите, в някои случаи значителни.

В случай че бенефициентът не е възложител по смисъла на ЗОП и прилага процедури по реда на Глава четвърта от ЗУСЕФСУ, рисковият фактор „Предвидени обществени поръчки/избор на изпълнители” се оценява по следната скала:

|  |  |
| --- | --- |
| По проекта е предвидено провеждането на две или повече процедури за избор с публична покана | **5** |
| По проекта е предвидено провеждането на една процедура за избор с публична покана | **3** |
| По проекта не е предвидено провеждането на процедури за избор с публична покана | **1** |

1. **Промени при бенефициента/партньора**

|  |  |
| --- | --- |
| Настъпили са значителни промени при бенефициента/партньора през последната календарна година | **5** |
| Настъпили са промени при бенефициента/партньора, но без пряка връзка с изпълнението на проекта/бюджетната линия | **3** |
| Не са настъпили промени при бенефициента/партньора през последната календарна година | **1** |

Промени в организационната структура на бенефициента/партньора, персонални промени във висшето политическо ръководство и на оперативно ръководно ниво, съществени промени в политическите приоритети, промени в състава на екипа за организация и управление на проекта/бюджетната линия, директно или индиректно оказват значително влияние върху изпълнението на проекта/бюджетната линия.

1. **Грешки, пропуски, нередности, индикатори за измама[[4]](#footnote-4)**

|  |  |
| --- | --- |
| * Регистрирана нередност/наложена финансова корекция/наличие на индикатор за измама по оценявания проект/бюджетна линия * Регистрирана нередност/наложена финансова корекция по проекти/бюджетни линии на бенефициента, изпълнени по ОПДУ\* | **5** |
| Наличие на сигнал за нередност и/или несъществени грешки и/или пропуски в изпълнението по оценявания проект/бюджетна линия | **3** |
| Отсъствие на грешки, пропуски, нередности, индикатори за измама | **1** |

*\*Достатъчно е да се установи наличието на едно от изброените условия*

В този рисков фактор следва да се вземат предвид всички известни на УО на ПТП, установени от УО, Одитния орган, Счетоводния орган или друг компетентен национален или европейски контролен орган в рамките на процеса на мониторинга и верификацията или осъществени одити/проверки: грешки, пропуски, индикатори за измама/сигнали за нередност, регистрирани нередности/наложени финансови корекции при изпълнението на оценявания проект/бюджетна линия; регистрирани нередности/наложени финансови корекции по проекти/бюджетни линии на бенефициента, изпълнени по ПТП/ОПДУ.

1. **Изпълнение на графика**

|  |  |
| --- | --- |
| Изпълнение на дейност/и със значително закъснение спрямо индикативния график по проекта/бюджетната линия, което поставя в риск изпълнението му в рамките на договорения срок и води до удължавания на срока | **5** |
| Изпълнение на дейностите в съответствие или със закъснение спрямо индикативния график по проекта/бюджетната линия, което не поставя в риск изпълнението му в рамките на договорения срок и не води до удължаване на срока | **1** |

Изпълнението на дейностите се оценява, като се прави съпоставка между индикативния график, предвидените дейности и отчетеното изпълнение.

1. **Статус на обществените поръчки**

|  |  |
| --- | --- |
| В рамките на проекта/бюджетната линия:   * Две или повече процедури за обществени поръчки са били обжалвани * Една процедура за обществена поръчка по праговете по чл. 20, ал.1, т. 1 от ЗОП е обжалвана * Един договор за обществена поръчка по праговете по чл. 20, ал.1, т. 1 от ЗОП е прекратен * Процедура за обществена поръчка е прекратена\* | **5** |
| В рамките на проекта/бюджетната линия:   * Една процедура за обществена поръчка на стойност под праговете по чл. 20, ал.1, т. 1 от ЗОП е обжалвана * Един договор за обществена поръчка след проведена процедура под праговете по чл. 20, ал.1, т. 1 от ЗОП е прекратен\* | **3** |
| В рамките на проекта/бюджетната линия:   * Няма обжалвани или прекратени процедури за обществени поръчки или договори за обществени поръчки * Процедурите са проведени и са сключени договори с изпълнители | **1** |

*\* Достатъчно е да се установи наличието на едно от изброените условия*

Този рисков фактор оценява статуса на обществените поръчки в хода на изпълнението на проекта/бюджетната линия. Обществените поръчки включват поредица от нормативно-установени етапи, които имат за цел да доведат до сключването на законосъобразен договор за обществена поръчка.

Рисков фактор 6 „Предвидени обществени поръчки/избор на изпълнители“ анализира обществените поръчки единствено от гледна точка на техния брой и стойност (т.е. отчита се най-вече тяхната по-голяма сложност и значение за постигане на целите на проекта и то реално преди проектът да е стартирал), но тя не взима под внимание динамиката при провеждането на обществените поръчки. Значителна част от рисковете, свързани с провеждането на обществените поръчки, се проявяват едва след стартирането им. Установяването на незаконосъобразност или несъответствия в обществената поръчка може да доведе до нейното обжалване и/или прекратяване, което в по-голяма или по-малка степен ще има отражение върху пълното, точно и навременно изпълнение на дейностите по проекта/бюджетната линия.

1. **Държавни помощи**

|  |  |
| --- | --- |
| Наличие на условия, които бенефициентът трябва да спази, с цел запазване на характера на финансиране извън обхвата на „държавна помощ“ съгласно чл. 107 от ДФЕС | **5** |
| Отпускане на финансиране в режим на минимална помощ | **3** |
| Еднозначна хипотеза за липса на държавна помощ | **1** |

Наличието на условия, които бенефициентът трябва да спази, с цел запазване на характера на финансиране извън обхвата на „държавна помощ“ или прилагането на режим на минимална помощ изисква по-задълбочен контрол с цел недопускане на отклонение от правилата, което би могло да доведе до съществени последици от налагане на финансови корекции.

1. **Рисков профил на проекта/бюджетната линия в ARACHNE**

|  |  |
| --- | --- |
| Общият резултат за проекта/бюджетната линия в ARACHNEе в интервала 41-50 | **5** |
| Общият резултат за проекта/бюджетната линия в ARACHNE е в интервала 31-40 | **4** |
| Общият резултат за проекта/бюджетната линия в ARACHNE е в интервала 16-30 | **2** |
| Общият резултат за проекта/бюджетната линия в ARACHNE е в интервала 1-15 | **1** |

1. **Рисков профил на бенефициента в ARACHNE**

|  |  |
| --- | --- |
| Общият резултат на бенефициента в ARACHNEе в интервала 41-50 | **5** |
| Общият резултат на бенефициента в ARACHNE е в интервала 31-40 | **4** |
| Общият резултат на бенефициента в ARACHNE е в интервала 16-30 | **2** |
| Общият резултат на бенефициента в ARACHNE е в интервала 1-15 | **1** |

АРАХНЕ е интегриран софтуерен инструмент за извличане на данни, разработен от ЕК, с цел подпомагане на органите с функции по управление, мониторинг и контрол в областта на програмите, финансирани от ЕС. Инструментът измерва риска относно проекти, бенефициенти, изпълнители посредством набор от рискови критерии, разпределени в седем категории.

**Индивидуален оценъчен лист (Приложение III-T03-2 към Процедура № III-03)**

|  |  |  |  |  |
| --- | --- | --- | --- | --- |
| **№** | **Риск** | **Оценка**  **(от 1 до 5)** | **Тегло**  **(от 1 до 5)** | **Общо**  **(оценка\*тегло)** |
| 1. | Бюджет на проекта/бюджетната линия (в лева) |  |  |  |
| 2. | Сложност на проекта/бюджетната линия – дейности |  |  |  |
| 3. | Сложност на проекта/бюджетна линия – партньорство и/или целеви групи |  |  |  |
| 4. | Опит на бенефициента |  |  |  |
| 5. | Предвидени обществени поръчки/избор на изпълнители\* |  |  |  |
| 6. | Промени при бенефициента/партньора |  |  |  |
| 7. | Грешки, пропуски, нередности, индикатори за измама |  |  |  |
| 8. | Изпълнение на графика |  |  |  |
| 9. | Статус на обществените поръчки\* |  |  |  |
| 10. | Държавни помощи |  |  |  |
| 11. | Рисков профил на проекта/бюджетната линия в ARACHNE |  |  |  |
| 12. | Рисков профил на бенефициента в ARACHNE |  |  |  |
| **Максимална възможна стойност на общия риск (А)** | | | |  |
| **Общ риск (Б)** | | | |  |
| **Общ риск в % (В)** | | | |  |

\* *За проекти, по които БФП се предоставя под формата на единна ставка по чл. 56, параграф 1 от Регламент (ЕС) 2021/1060, рисковите фактори „Предвидени обществени поръчки/избор на изпълнители“ и „Статус на обществените поръчки“ не се прилагат.*

**Максималната възможна стойност на общия риск (А)** се изчислява като сбор от произведенията на максималната оценка (5) на всеки рисков фактор и определеното за него тегло.

**Общият риск (Б)** се изчислява като сбор от произведенията на индивидуалната оценка за всеки рисков фактор (от 1 до 5) и определеното за него тегло (от 1 до 5).

**Общият риск в % (В)** се получава, като общият риск (Б) се раздели на максималната възможна стойност на общия риск (А).

След като моделът се приложи за всеки отделен проект/бюджетна линия от съвкупността, рисковите проекти/бюджетни линии, които при изчислението са получили общ риск в % (В) равен и по-висок от 40 % стават приоритетни за извършване на проверка на място. Горният процент представлява границата на общия риск в проценти, при която всички рискови фактори са със средна оценка 2 и средно тегло 2 (под средно значение).

Изготвя се списък на оценените проекти/бюджетни линии, които се подреждат низходящо по признак „Общ риск в % (В)“.

1. **Методика за формиране на случайна извадка**

За формиране на случайната извадка се изпълняват следните стъпки:

1. Определя се списък с единиците от генералната съвкупност – всички проекти/бюджетни линии в процес на изпълнение с изключение на оценените като рискови (те влизат в плана на това основание) и задължителните за проверка проекти/бюджетни линии, описани по-горе.
2. Проектите/бюджетните линии се подреждат в списъка низходящо, съобразно датата на сключване на договора/подписване на заповедта за предоставяне на БФП (в хронологична последователност от по-нови към по-стари).
3. За да се осигури еднакъв шанс на всяка единица от списъка с единиците от генералната съвкупност да попадне в извадката, се прилага систематичен способ посредством определена „стъпка“ – интервал на подбора. Интервалът на подбора се определя по формулата:

I =

където:

I е интервал на подбора, цяло число, закръглено надолу;

N e броят на единиците в генералната съвкупност;

n е броя на единиците в извадката – брой на проверките, които ще се включат в плана въз основа на случайна извадка. Броят се определя като 1/3 от рисковите проекти/бюджетни линии.

1. Прилага се „стъпката“ (интервалът на подбора) и се определят конкретните проекти/бюджетни линии с поредни номера от списъка по т. 2, които са кратни на I.
2. Изготвя се списък на избраните проекти по т. 4.
3. **Проверки на място за спазване на правилото за дълготрайност по смисъла на чл. 65 от Регламент (ЕС) 2021/1060**

Съгласно чл. 65, параграф 1 от Регламент (ЕС) 2021/1060 операция, включваща инвестиции в инфраструктура или производствени инвестиции, ако в срок от 5 години от окончателно плащане към бенефициента или в рамките на срока, определен в правилата за държавна помощ, ако е приложим, по отношение на операцията настъпи някое от следните събития:

* прекратяване или преместване на производствена дейност извън региона от ниво 2 по NUTS, в който се е получавала подкрепата;
* промяна на собствеността на инфраструктура, което носи неправомерно предимство на търговско дружество или публичен субект;
* значителна промяна, която засяга естеството, целите или условията за изпълнение на операцията и която би довела до подкопаване на първоначалните ѝ цели.

Проверка на място на проектите/бюджетите линии, включващи инвестиции в инфраструктура, се извършва през третата и петата година след окончателното плащане към бенефициента (преди изтичане на срока от пет години по чл. 65, параграф 1 от Регламент (ЕС) 2021/1060). В случай че правилата за държавна помощ определят друг срок, времето за извършване на проверките на място се съобразяват с него.

1. **Окончателно формиране на извадката**

В плана за проверките на място задължително се включват:

1. Проектите/бюджетните линии, по които са разработени нови и/или е надградена функционалността на съществуващи информационни системи или регистри, срокът за изпълнението на които изтича в интервала от 1 ноември на текущата година до 31 октомври на следващата (за която се отнася планът);
2. Проекти/бюджетни линии, по които следва да се извърши проверка за спазване на правилото за дълготрайност съгласно раздел ІV на настоящата методология;
3. Проектите/бюджетните линии, оценени като рискови при анализа на риска;
4. Проектите/бюджетните линии, избрани чрез случайната извадка.
5. **Оценка на ресурсите**

При годишното планиране на проверките на място следва да се отчетат наличните човешки ресурси за осъществяване на тази част от дейността на УО на ПТП. Проверките на място се осъществяват от служители на отдел МВ в дирекция „Добро управление”. Във всяка проверка участват най-малко двама експерти.

В таблицата по-долу е представено разпределението на ресурсите:

|  |  |  |  |  |  |  |
| --- | --- | --- | --- | --- | --- | --- |
| **Брой служители от отдел МВ, ангажирани с мониторинг и верификация** | **Общо разполагаеми човекодни на служителите от отдел МВ, ангажирани с мониторинг и верификация[[5]](#footnote-5)** | **Ефективно разполагаеми човекодни на служителите от отдел МВ, ангажирани с мониторинг и верификация[[6]](#footnote-6)** | **Общ брой на проверките за ……г.[[7]](#footnote-7)** | **Общо необходими човекодни за извършването на планираните**  **проверки на място**  **(колона 4\*5 дни)[[8]](#footnote-8)** | **Оценка на наличния капацитет**  **(колона5/**  **колона 3)** | **Забележка** |
| **1** | **2** | **3** | **4** | **5** | **6** | **7** |
|  |  |  |  |  |  |  |

В зависимост от получения в колона 6 резултат, представляващ процентът на ефективно разполагаемите човекодни на служителите от отдел МВ, ангажирани с извършването на проверки на място, се извършва преценка дали е налице достатъчен административен капацитет за изпълнение на планираните проверки на място със собствен човешки ресурс. В случай че такъв не е налице, началникът на отдел МВ докладва въпроса на ръководителя на УО. Последният в рамките на своята компетентност може да вземе решение за пренасочване на допълнителен вътрешен човешки ресурси или за възлагане на дейността или част от нея на външен изпълнител.

1. Наредба № Н-5 от 29 декември 2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите [↑](#footnote-ref-1)
2. Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика [↑](#footnote-ref-2)
3. За проекти, по които БФП се предоставя под формата на единна ставка по чл. 56, параграф 1 от Регламент (ЕС) 2021/1060, рисковите фактори „Предвидени обществени поръчки/избор на изпълнители“ и „Статус на обществените поръчки“ не се прилагат. [↑](#footnote-ref-3)
4. Съгласно Приложение № 2 към Препоръчителни ограничителни контролни мерки към Насоките за държавите членки и органите, които отговарят за програмите за оценка на риска от измами и ефективни и пропорционални мерки за борба с измамите [↑](#footnote-ref-4)
5. Изчислява се като произведение на стойността от колона 1 и броя на работните дни за годината, за която се изготвя планът. [↑](#footnote-ref-5)
6. Изчислява се като от стойността на колона 2 се приспаднат дните на платен годишен отпуск (средно 28 дни за всеки експерт), предполагаеми болнични (средно 10 дни за всеки експерт) и време за обучение (средно 15 дни за всеки експерт). [↑](#footnote-ref-6)
7. Годината, за която се изготвя планът. [↑](#footnote-ref-7)
8. Средният брой дни, необходими за една проверка, включително времето за планиране и докладване на резултатите, е 5 работни дни. [↑](#footnote-ref-8)