| ***Администрация на Министерския съвет*** | **Наръчник за изпълнение на**  **Програма**  **„Техническа помощ“ 2021-2027** | ***Приложение III-K05-19NNN-2*** |
| --- | --- | --- |
| ***Дирекция***  ***„Добро управление”*** | **Указания за проверка на процедура избор с публична покана/по реда на Закона за управление на средствата от Европейските фондове при споделено управление (ЗУСЕФСУ) и Постановление № 160 на Министерския съвет от 2016 г./** | |
| Вариант на документа: 1 | *Одобрен от:*  *Ръководителя на Управляващия орган на Програма „Техническа помощ“* | Дата: 11.08.2023 г. |

**УКАЗАНИЯ:**

При попълване на този контролен лист се спазват следните указания:

**I. ЗА ПРОВЕРЯВАЩИЯ ЕКСПЕРТ**

**1.** Експертите извършват проверка по компетентност на **минимум следните документи (в електронен вид)** в ИСУН 2020

1. публична покана и съобщения за нея,
2. документация за участие, вкл. разясненията,
3. протоколи за работата на оценителите, вкл. оценителни листове и др. подобни (ако има такива),
4. писмен договор,
5. доклади от проверки на други органи по процедурата,
6. други документи, извън горните – при необходимост, когато се обосновават установени отклонения.

**2. Задължително се дава отговор в колона „Да/Не/НП”.**

**3. Задължително се попълва таблица № 1**

**4.** В случай, че отговорът на въпроса в предходната колона показва **УСТАНОВЕНО ОТКЛОНЕНИЕ,** в колона „Коментари/Референции” се посочват:

а) **Приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

б) **Установените относими факти** - тене съответстват на а) и затова представляват **отклонение.**

**-** експертътгиизлага пълно, кратко, точно и ясно**,** като взима предвид конкретните указания към съответния въпрос за проверка.

- ВНИМАНИЕ! Отклонение има само при несъответствие между установените факти и приложимия критерий за оценка; за отклонението се събират достатъчни, относими и надеждни доказателства, които се прилагат /виж т.1, 6) по-горе/ и към които се реферира.

- ВНИМАНИЕ! Установените в хода на проверката по т. ІІІ от настоящите указания факти, представляващи индикатори за измама, следва да бъдат документирани в колона „Коментар/ Референция“ от раздел ІV от настоящия контролен лист.

в) В случай че при следващ въпрос за проверка експертът установи, че вече описани като отклонение факти по предходен въпрос **представляват отклонение и по този въпрос за проверка**, експертът спазва 4 а), като цитира съкратено приложимата норма, но не описва 4 б) – т.е. установените факти не се излагат повторно, а експертът препраща към съответния номер на въпрос по-горе в КЛ, където вече са посочени.

г) **Ефект на отклонението** – като взима предвид всички относими факти и обстоятелства по проверяваната процедура и Насоките[[1]](#footnote-1) експертът обосновава установеното отклонение има ли финансово влияние или не. В случай на преценка за наличие на финансово влияние, експертът предлага съответен размер на финансова корекция по Насоките.

*Общ подход*

Експертът определя финансовата корекция за съответното нарушение, като взема предвид неговата сериозност и спазва принципа за пропорционалност, като за най-тежките нарушения прилага най-високата, определена в Насоките за съответната нередност финансова корекция. При предлагането на размера на финансовата корекция експертът е длъжен да анализира и документира всички обстоятелства, имащи отношение към сериозността на нарушението и неговото финансово влияние. В зависимост от типа на установената нередност тези обстоятелства могат да бъдат предмет, характер, количество и обем на процедурата, ниво на конкуренцията, при която е избран изпълнителя, брой получени оферти, брой класирани участници, брой лица, закупили документация за участие, наличие на електронен достъп до документацията за участие и др.

*Подход при нарушения с формален характер*

За нарушения с формален характер без действително или потенциално финансово влияние не се определя финансова корекция.

**5.** В колона „Коментар/Референция“ експертът **задължително** посочва кратка, точна, ясна и еднозначна **референция** към съответните проверени документи, въз основа на които е даден съответния отговор на въпроса за проверка и е достигнато до съответното заключение.

Референцията е точна, ясна и еднозначна, когато се отнася до конкретен документ и посочва съответните страници и абзаци/точки от него, имащи отношение към заключението на експерта.

**6. Обръщаме внимание, че експертът е длъжен в колона „Коментар/ Референция“ да документира всяко установено отклонение от законодателството, независимо от решението и/или становището на други органи, които са се произнесли по тази публична покана (съдилища и/или други органи). Експертът задължително описва становището на тези органи в колона „Коментар/ Референция“.**

**7.** Във всеки отделен случай на установено отклонение експертът задължително извършва **допълнителен анализ за наличие на индикатори за нередности и измами**, които имат отношение към публичната покана („Червени флагове”), съгласно указанията, съдържащи се в т. III от настоящия контролен лист. Задължението за допълнителен анализ може да възникне при всеки въпрос за проверка от настоящия контролен лист. Резултатите от анализа се документират в колона „Коментар/ Референция“ от раздел ІV от настоящия контролен лист.

**ІI. ЗА НАЧАЛНИК ОТДЕЛ МВ**

Извършва преглед на контролния лист и потвърждава, че:

**1.** Посочен е отговор „Да/Не/НП” по всички въпроси за проверка;

**2.** Посочените референции към въпроси за проверка са точни, ясни и еднозначни;

**3.** Проверява дали документираните отклонения във връзка със законодателството по обществени поръчки, включително определеното им финансово влияние са подкрепени с достатъчно, уместни и надеждни одитни доказателства;

**ІII. ЗА ИЗВЪРШВАНЕ НА АНАЛИЗ ЗА НАЛИЧИЕ НА ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНАТА ПРОЦЕДУРА („ЧЕРВЕНИ ФЛАГОВЕ“)**

При всеки отделен случай на установено отклонение, което се документира съобразно указанията по т. І, задължително се извършва допълнителен анализ за наличие на индикатори за нередности и измами („Червени флагове”). Задължението за извършване на проверката за наличие на индикатори за измама може да възникне при всеки въпрос за проверка от настоящия контролен лист.

В случай, че се установи наличие на един или няколко от изброените по-долу индикатори, тези факти следва да се опишат в колона „Коментар/ Референция“ от раздел ІV на настоящия контролен лист към съответния въпрос за проверка и да се квалифицират като индикатори за измама. Следва да се вземат предвид тези индикатори при определяне финансовото влияние на установеното отклонение

ВНИМАНИЕ! Указанията по т. ІІІ се прилагат при всички въпроси за проверка на настоящия контролен лист, в случай че е налице отклонение в проверяваната процедура.

За целта се проверява дали са налице някои от следните ситуации:

**1.** **Индикатори за измама при конфликт на интереси:**

Конфликт на интереси може да възникне, когато служител на възложителя (ръководител, член на комисия за провеждане на процедурата, служител, участвал в подготовката и/или провеждането на конкретната процедура за възлагане на публичната покана) има недекларирани интереси във връзка с определена поръчка или изпълнител/ икономически оператор.

Съмнение за наличие на конфликт на интереси може да възникне, ако са налице едно или няколко от следните обстоятелства:

* Необяснимо или необичайно фаворизиране на конкретен участник (например, подадена е само една оферта; класиран е само един участник, а останалите са отстранени; налице са ограничителни изисквания и/или условия, даващи предимство на определени икономически оператори; налице са незаконосъобразно отстранени участници; участникът, определен за изпълнител, не отговаря на изискванията на възложителя; налице е неравно третиране на участниците в процедурата; не са установени всички нередовни или недействителни документи от плик № 1 на отстранените участници в рамките на процедурата по чл. 8, ал.1 от ПМС 160/2016 г..
* Налице са признаци, че оценител или друг служител, имащ пряко отношение към провеждането на процедурата, упражняват стопанска дейност (например, в комисията за провеждане на процедурата за членове са определени външни за възложителя лица, подготовката на документацията за участие е извършена от външни за възложителя лица).
* Налице са близки контакти (включително публично известни) между оценител за провеждане на процедурата или друг служител, имащ пряко отношение към провеждането на процедурата, и изпълнителя на поръчката.
* Лице, което участва в обединение или е дало съгласие и фигурира като подизпълнител в офертата на друг участник, е представил самостоятелна оферта – необходимо е да се вземат предвид резултатите от проверката съгласно въпрос № 27 от настоящия контролен лист.
* Налице е промяна на оферта след нейното подаване, след изтичане на срока за получаване на офертите.
* Налице са възражения/жалби/ сигнали от други участници с твърдение за някои от индикаторите за измама.
* Налице е информация, че някои от офертите са отворени преди изтичане на срока за получаване на офертите и преди публичните заседания за отваряне на офертите/ ценовите предложения.
* Участникът, определен за изпълнител е допълвал/изменял офертата си след крайния срок за получаване на офертите, извън процедурата по чл. 8, ал.1 от ПМС 160/2016 г..

**2.** **Индикатори за измама при** **договаряне/ при офериране:**

При договарянето икономически оператори от определена географска област, регион или отрасъл се договарят тайно с цел да елиминират конкуренцията и завишат цената на публичната покана посредством различни схеми за съглашателство при офериране.

**- Допълващо офериране**

С допълващото офериране, известно също като подаване на фиктивни оферти, се цели единствено да се създаде впечатление за конкуренция в рамките на процедурата, а не да се спечели обществената поръчка.

Няколко икономически оператора се договарят да представят оферти при сравнително по-високи цени или при изключително високи цени, за да направят възможен избора на точно определен изпълнител при завишени цени.

Определеният за изпълнител наема като подизпълнители лицата, които не са спечелили поръчката. Ангажирането на подизпълнители може да бъде и неформално или скрито, т.е. да не е посочено в офертата на определения за изпълнител участник.

Допълващи оферти могат да бъдат представени и от дъщерни дружества или свързани лица.

**- Участие на ротационен принцип**

Участниците представят допълващи оферти или се въздържат от участие, с цел да дадат възможност на всеки един от тях да представи най-ниска оферта на ротационен принцип. Ротацията може да бъде и по географски области - един изпълнител да получи цялата поръчка за пътищата в даден регион, а друг - в друг, или по вид на извършваните работи, по период от време, и т.н.

Съмнение за наличие на договаряне може да възникне, ако са налице едно или няколко от следните обстоятелства:

- избраната оферта съдържа предложения с твърде високи стойности в сравнение с прогнозната стойност на поръчката, цените за сходни работи или услуги, или средните за сектора стойности и пазарните цени;

- трайно завишени цени при всички участници;

- техническата спецификация насочва към конкретен икономически оператор, тъй като е твърде рестриктивна (особено за IT сектора и други по-специализирани технически договори), включително използването на търговски марки, без да е предвидена възможност и за представяне на еквивалентно предложение за изпълнение на поръчката;

- ротация на икономическите оператори, определени за изпълнители, на регионален, професионален принцип или в зависимост от възлаганите работи;

- част от обединение/консорциум/АД и друго лице, спечелило процедурата, участва и самостоятелно в същата процедура;

- участници, които не са определени за изпълнители, се наемат като подизпълнители, вкл. неформално или скрито;

- необичайни характеристики в офертите (например разликата между отделните оферти е в размер на точен процент, печелившата оферта е на стойност точно под приемливия праг на цените, съвпадаща със заложените в бюджета цени, твърде висока, твърде близка, твърде отдалечена, съдържаща закръглени суми, непълна и т.н.);

- очевидни връзки между отделни участници, напр. съвпадащи адреси, персонал, телефонни номера и т.н.;

- квалифицирани потенциални изпълнители не подават оферти и стават подизпълнители или пък подал по-ниска оферта участник се оттегля и става подизпълнител, вкл. неформално или скрито;

Договарянето е типично за следните сектори: строителство на пътища, строителство на сгради, почистване дъното на водни източници и хранилища, електрическо оборудване, изхвърляне на отпадъци. Същото е възможно и в други сектори и обекти на публични покани.

**3. Индикатори за измама при неоснователно възлагане на един изпълнител:**

Тази схема често възниква в резултат на корупция, особено, ако характерните белези се повтарят и са подозрителни.

Съмнение за наличие на неоснователно възлагане на един изпълнител може да възникне, ако са налице едно от следните обстоятелства:

- извършване на покупки от единствен източник в размер над или непосредствено под праговете, изискващи провеждането на процедура за възлагане с публична покана;

- няколко процедури на стойност, която е близка до праговете за провеждане на процедура за възлагане с публична покана;

- незаконосъобразно разделяне на предмета на една процедура, което е довело до неприлагане на по-тежък режим на възлагане (например отделни договори за работи и материали, като всеки от тях е на стойност под прага, изискващ провеждане на публична покана

- незаконосъобразен вид процедура за възлагане – не е проведена процедура публична покана, респ. да не е публикувано съобщение за набиране на ценови предложения, съгласно предвиденото в **ПМС № 160/2016 г.**.

**IV**. **В ИНСТРУМЕНТА АРАХНЕ СЕ ПРОВЕРЯВА ЗАДЪЛЖИТЕЛНО СЛЕДНОТО:**

1. Връзки между бенефициентите/партньорите по проекта и изпълнители/членове на консорциуми – изследват се връзките, показани в инструмента.

2. Връзки между бенефициентите/партньорите по проекта и подизпълнители – изследват се връзките, показани в инструмента.

1. Насоки за определяне на финансови корекции, които се правят върху разходите, финансирани от Европейския съюз, при несъответствие с правилата за възлагане на обществени поръчки, приети с решение на Европейската комисия от 14.05.2019 г. [↑](#footnote-ref-1)