| ***Администрация на министерския съвет*** | **Наръчник за изпълнение на**  **Програма**  **„Техническа помощ“ 2021-2027** | ***Приложение III-K05-20NNN-1*** |
| --- | --- | --- |
| ***Дирекция***  ***„Добро управление”*** | **Контролен лист за проверка на направено изменение към сключен договор с изпълнител** | |
| Вариант на документа: 1 | *Одобрен от:*  *Ръководителя на Управляващия орган на Програма „Техническа помощ“* | Дата: 11.08.2023 г. |

**УКАЗАНИЯ:**

**I. ЗА ПРОВЕРЯВАЩИЯ ЕКИП (Служител 1 и Служител 2):1. Минимум следните документи са предмет на проверка:**

1. Обявление за изменение на договора;
2. Анекс/допълнително споразумение или др., удостоверяващи направеното изменение към договор с избран изпълнител;

3) Документация за участие, вкл. разясненията на възложителя;

4) Актове на АОП;

5) Оферта на класирания на първо място участник;

6) Други анекси/допълнителни споразумения към договора;

7) Обявление, документация и техническа оферта на класирания на първо място участник ();

8) Доклади от проверки на други контролни органи, във връзка с изпълнението на договора;

9) ИАА за налагане на финансови корекции по договора/писма за неналагане на ФК по основния договор

10) Други относими документи и доказателства.

**2. Задължително се дава отговор в колона „Да/Не/НП".**

**3. В случай, че отговорът на въпроса в предходната колона показва УСТАНОВЕНО ОТКЛОНЕНИЕ, в колона „Коментари/Референции" се посочват:**

а) Приложимата правна норма (съкратено винаги, когато е възможно) - тя представлява критерия/изискването, спрямо което оценяваме фактите.

б) Установените относими факти - те не съответстват на а) и затова представляват отклонение.

- експертът ги излага пълно, кратко, точно и ясно, като взима предвид конкретните указания към съответния въпрос за проверка.

в) Ефект на отклонението - като взема предвид всички относими факти и обстоятелства по проверяваната процедура и приложимото национално и Европейско законодателство, експертът обосновава установеното отклонение има ли финансово влияние или не. В случай на преценка за наличие на финансово влияние, експертът предлага съответен размер на финансова корекция по приложимото национално и Европейско законодателство.

**4. Общ подход**

В случай, че поръчката има прогнозна стойност, която е под праговете на Директива за установени нарушения по т.22-25 от Насоките на ЕК, респ. Методиката за определяне на финансови корекции, най-тежката финансова корекция е 10 %. Допълнително експертът преценява дали са налице факти и обстоятелства, които могат да доведат до намаляване на финансовата корекция. Намалението започва от 10 %.

Експертът определя финансовата корекция за съответното нарушение, като взема предвид неговата сериозност и спазва принципът за пропорционалност, като за най-тежките нарушения прилага най-високата, определена в приложимото национално и Европейско законодателство за съответната нередност финансова корекция. При предлагането на размера на финансовата корекция експертът е длъжен да анализира и документира всички обстоятелства, имащи отношение към сериозността на нарушението и неговото финансово влияние.

ІI. ЗА НАЧАЛНИКА НА ОТДЕЛ „МВ”

Началникът на отдел „МВ” извършва преглед на контролния лист (КЛ) и потвърждава, че:

1. Служителите са попълнили: общата информация за поръчката, колона „Да/Не/НП” за всички въпроси;

2. Установените отклонения са документирани в колона „Коментари/Референции” в съответствие с изискванията по-горе.